
Til: 		Studentutvalget ved SV-fakultetet 		
						

Innkalling til ordinært SVSU-møte 10.03.25

Møtedag: 	10. mars 2025
Møtetid:	16.15-18.00
Sted: 		Seminarrom 134, Harriet Holters Hus


Til stede: Gard, Lavrans, Maren Desiree, Sofia, Alexandra, Christiane, Hanne, Hilde , Vilde
Fraværende: Haakon, Maria, Jenny, Jo-Sigurd, Martha

Konstitueringssaker

Sak nr. 1	Godkjenning av innkalling og referat fra forrige SVSU-møte
Godkjent.
Sak nr. 2	Valg av ordstyrer og referent
Gard ordstyrer, Sofia referent. Godkjent.


Orienteringssaker

[bookmark: _heading=h.gjdgxs]Sak nr. 3	Orientering fra SVSU v/leder/nestleder
Haakon er på studietur, Gard orienterer på vegne av leder/nestleder. 
Gjennomført Arbeidslivsdagene, synes det gikk veldig bra. Forsknings- og høyere utdanningsministeren kom, honnør til Haakon for å få det til. Oppmøtet var bra første dagen.
Haakon, Hilde og Gard skal på møtet med fakultetsstyret; seminar om rekruttering, ansettelsesutvalg, studieporteføljeprosess, ARENA og mer.

Skal ha dialogmøte neste uke med studiedekanen, og ULF-møte neste mandag.

Sak nr. 4	Orientering fra FU/PU

OFFADM
· Vært på studietur. Vil se på å ta mer inspirasjon fra hvordan andre studier gjør det i fremtiden.

UTV
· Planlegger feltarbeidsfest for tredjeåringene; presentasjoner av feltarbeidene.



SGO
· Flere arrangementer i vinden
· Høyhussafari/byvandring
· 40-gruppe-arrangment, hvor 2. og 3. års studenter kan fortelle om 40-gruppene sine til 1.klassinger + vafler

STV
· 3 nye medlemmer i fagutvalget + har delt ut verv internt
· Alexandra har fremdeles SVSU-vervet
· Har diskutert saker, blant annet retten til å svare på norsk på eksamen i engelske emner, eksempelvis autocratic politics-emnet som går på engelsk og hvor man ikke har mulighet til å avlegge eksamen på norsk.

SVSU har en diskusjon om denne saken, om det bør være mulig å svare eksamen på norsk i engelske emner, og at det egentlig er krav om det. Gard og Haakon tar saken til ledelsen, se på om UiO ikke følger regelverket som de skal.

Samføk
· Aktualitetsuke denne uken med mange kule arrangementer

Inter
· Planlegging av studietur, og gjennomføring studietur denne uken, Bosnia.

Psykologi profesjon
· Etablert Palestinaskriv, hvor PU tar stilling til saken og krever at instituttet kommer med tiltak hvor instituttet skal bli en apartheid-fri sone. Altså at studentmassen ønsker å vise hvor de står i saken, og kreve at instituttet reflekterer over det. Blant annet avslutte akademisk samarbeid med Israel, tilretteleggelse av å ta imot studenter fra Palestina osv.
· Vært mye forskjellige reaksjoner, noen for og noen mot. Vedtatt på bakgrunn av at skrivet er sendt, også må man se mer på hva mandatet til studiet har.

Psykologi BAMA
· Boilerroom-arrangement
· Tilretteleggelseskonferanse i slutten av mars


Sak nr. 5	Orientering fra SVSUs verv 
Haakon og Gard har sett på kalenderen for planlegging av semesteret frem til sommeren, sett på datoer og frister for møter fremover. 

Studentparlamentet
· Vedtatt vedtekter, SPSU fikk gjennomslag; fikk litt stemmerett ved personvalg for AU.
· Valgprosessen til AU, forslaget om å fjerne forhandingsformøtet fikk nesten flertall, men ikke helt.
· Rektorkandidatene kom og presenterte seg.
· Neste SP-møte er også siste møtet for inneværende periode, i april en gang.

Digitaliseringskomitéen
· KI-arbeidsgruppe på fakultetet holder på, skal få oversikt over status og forhåpentligvis komme med et produkt som kan være med i videreutviklingen av KI og regulering.
· Gjerne si ifra om dere kjenner noen som bruker KI aktivt i studiene sine.
· Gard: Minner om at vi har midler til å promotere undersøkelsen, så bare å bruke det.

LAMU
· Vært LAMU-møte, men kunne dessverre ikke delta på møtet, derfor ingen status.

Økonomi
· Har fått sendt inn regnskap og budsjett til fakultetet, venter på svar fra dem. Har også sendt inn oversikt over honorar, som også skal utbetales fra fakultetet, gjelder kontovakter og de internt fordelte honorarene. Neste honorering skal egentlig bli utbetalt innen semesterslutt, og når det utbetales avhenger av hvor raske fakultetet er.
· Gard: Haakon er i en pågående prosess/krangel med andre i administrasjonen, som har gjort at prosessen er forsinket.
· Hilde: Veldig slapt av fakultetet å ikke bistå SVSU med dette.
· Fått betalt alt som angikk ALD, blant annet U1 osv. Alle som har gjort utlegg, skal få utbetalt det senest imorgen, vært noen forsinkelser med nettbanken. 

Vilde/SoMe
· Kunne vært flinkere til å promotere ALD under selve dagene, noterer det til forbedring neste gang. 
· Holder på å redigere bilder og promotering av oss i SVSU til sosiale medier

Christiane
· Oppdatert nettsiden og bokskap-siden, Christiane viser ny nettside til SVSU.



Diskusjons- og vedtakssaker

Sak nr. 6 	Valgkomite
 	Prøve å finne folk til valgkomité til allmøtet hvor leder, nestleder, Studentparlamentsrepresentant og økonomiansvarlig velges. Minimum være 3 stk og maksimum 5 stk.
De direktevalgte vervene i SVSU er pliktig å velges gjennom et allmøte. Vi trenger dermed en
valgkomité for dette. Gard ber alle om å ta dette med PU/FU, og høre om noen vil sitte i
valgkomitéen.

Hanne melder seg til valgkomitéen. Sofia pitcher inn Juliana fra internasjonale studier, som
satt i SVSU i fjor, og var nestleder i SVSU i fjor. Gard sender melding til henne.

Saken gjenåpnes med spørsmål til Hanne om hun vil være leder for valgkomitéen. Hanne sier
ja.

Sak nr. 7 	Evaluering Arbeidslivsdagene
Hva synes dere om formen, innholdet og finansieringen? Er det noe vi ønsker å fortsette med, eller er det andre ting vi ønsker å prioritere mer?

Hilde: Føler vi har hatt en god diskusjon om det sist, om fremtiden til ALD.
Sofia: Enig, synes vi har snakka godt om hva vi synes bør endres ovenfor fakultetet. Selv fikk jeg ikke deltatt på ALD forrige uke, så det er veldig relevant å høre hvordan gjennomføringen gikk. Gikk det bra/var det godt oppmøte så viser jo det et behov blant studentene.
Christiane: Synes det var veldig mange gode innslag og arrangementer. Vet ikke om det bør være akkurat som det er nå, men synes heller ikke vi skal gi det helt vekk – men kanskje et mer samarbeidende arrangement.
Gard: Synes det vi fikk på plass ble bra, mtp. utgangspunktet. Jeg var riktignok ikke på ALD i fjor, det virket mer omfattende og mer høyprofilert. Vet at oppmøtet ikke var særlig dårligere i fjor enn i år, og med tanke på at det var mindre ressurskrevende, så er det en suksess. Haakon nevnte at fordelen med å ikke gi ALD helt vekk, er at det blir et forhandlingskort for SVSU opp mot fakultetet, og kan i større grad være et samarbeidsprosjekt som vi har kontroll på. Spørsmålet er formen det skal være neste år: ALD-komité, et par som jobber med det? Oppsummert: Dag 1 var veldig bra, dag 2 hadde dårlig oppmøte. Debatten siste dagen ble veldig bra. Handler om å finne format og settinger som ikke bare er fagundervisning. Trekker frem at et tettere samarbeid med U1 er noe både U1 og vi tjener på.
Hilde: Mener at fakultetet egentlig bør ha hovedansvar, og at vi heller kan fokusere på innholdet heller enn det administrative. Vi bør også se på å gjøre det enda mer synlig og profilert. Mener at kommunikasjonen med fakultetet var altfor dårlig, var nesten ikke noe kommunikasjon før i slutten av januar.

Vi diskuterte videre at planen er å gjøre det forutsigbart for neste års SVSU hva gjelder økonomi, da fakultetet har vært veldig utydelige med hvor mye midler vi har til disposisjon. Ref. nettsiden vår, står det at fakultetet støtter oss med 25 000kr, men det har vi ikke fått. Veldig bra jobba til de som har jobbet og styret med dette!

Lavrans: Mtp. ny arbeidslivskoordinator, så kan det kanskje være verdt å arrangere det ett år til, siden det kanskje kan være lettere neste år med en tydeligere kontaktperson i fakultetsledelsen.
Gard: Kanskje vi kan se på at komitémedlemmene kunne blitt honorert. Oppsummert: Haakon og Gard kan ta et møte med fakultetet med ny arbeidslivskoordinator, og ha en liten evaluering.
Hilde: Veldig viktig å stille krav til fakultetet, og be om månedlig møte allerede fra september for koordinering av ALD.

Sak nr. 8	Aktivitetspott for PU-ene
Bør vi øremerke restmidlene til en pott PU-ene og FU-ene kan søke på? Hva bør være kriteriene? Eks. Sosial som hovedkriteriet vi snakket om i høst?

Oppsummert etter diskusjon:
· SVSU deler ut penger til sosiale arrangementer, PUene kan søke om å få midler.
· Samarbeidsarrangementer mellom studier er positivt
· Tips til hva som kan søkes om
· Sommeravslutning, eksamensboost, fadderuka og mer.
· Hanne, Haakon og Gard finner en formulering, innen neste møte sendes det ut en mail med info, frist og hvordan man søker.
· Sende ut info til PU-ene innen mandag 17. mars, også frist til å sende inn søknad om midler fredag 28. mars.


Sak nr. 9 	Evaluering Skap klipp
 		Hvordan synes vi det gikk? Hva er status på lager og med tilbakemeldinger?
		Legge opp til en annen nummering neste gang?

Lavrans: Foreslår at lager nye klistremerker og markerer skapene fra 1-100, slik at det ikke finnes skap med samme nummer. Gjør det enklere når man må skirve skapinfo ved betaling og enklere for SVSU.
Alexandra: Fått tilbakemelding fra folk at det var dårlig informasjon om skapklipp. Har flere fått det?
Sofia: Ikke fått informasjon om det, jeg tok det gjennom PU og ba én fra hvert kull sende melding i hver kull-chatt. Tror dette hjalp.
Alexandra: Kan være en ide til neste gang å sende ut melding i Canvas, så man sørger for at flest mulig får informasjon.
Lavrans: Mener det er veldig tydelig beskjed på hvert eneste skap, og man vet at man må betale dersom man bruker et skap.
Hanne: Enig. Alle som er her er voksne, myndige mennesker. Alle har kapasitet til å scanne en QR-kode.
Christiane: Helt enig, folk som har betalt feil har ikke måtte betale gebyr, så vi har vært litt snille.
Sofia: Helt enig i det som er blitt sagt, man har selv ansvar for å betale for en tjenese man benytter seg av. Likevel tenket jeg det er viktig å høre på tilbakemeldingene som oppstår. F.eks. hvis folk føler informasjonen kunne vært bedre, så kan vi gjøre enda bedre jobb med det neste gang. Mener også at vi gagner av å utbedre sånne ting til neste gang, fordi jo flere som får med seg info om skapklipp, og mindre jobb er det for oss med klipping. I tillegg er dette første gang vi gjennomfører skapklipp dette semesteret, så det er ikke rart at mange er ufornøyde med skapklipp og info, siden det er «nytt». Derfor veldig vikitg at vi fortsetter å klippe skap, så folk vet konsekvensene.
Hanne: Enig, men folk er også voksne.
Gard: Angående antall timer vi jobbet: De fleste jobbet 3-4 timer, Christiane har notert det ned.
Lavrans: Veldig bra jobbet av kontorsjef!
Gard: Mener vi til neste gang kan bli enda flinkere til å informere om skapklipp, men samtidig er det også uunngåelig at folk blir irritert på det. Er også en viktig allmennpreventiv funksjon, for å unngå at det er tomme skap med lås og dermed færre skap å brukes.


Sak nr. 10	Tentativ dato for allmøte?
		Bør helst være innen slutten av april/starten av mai. Både studentvalget og 
		Eksamensperiode er i samme tidsrom.

Tentativ dato satt torsdag 24. april.

Annet
Sak nr. 11	Eventuelt

Hanne tar opp spørsmål om behov for mat under allmøtet. Folk er positive til dette!
Sofia tar opp at vi kan gjøre stas på siste SVSU-møte, pizza og pils. SVSU enige, må se nærmere på hvilken dato/møte det blir til.




Oslo 10.03.2025

Beste hilsen
Gard Møller-Johansen
Nestleder av Studentutvalget ved Det Samfunnsvitenskapelige fakultet

Sofia Karin Malekas
Sekretær i Studentutvalget ved Det Samfunnsvitenskapelige fakultet

